ຍີ່ປຸ່ນລົ້ມແຫລວອີກ ໃນການອັດການຮົ່ວຂອງນໍ້າ ທີ່ມີກໍາມັນຕະພາບລັງສີ
ຄວາມພະຍາຍາມຂອງຍີ່ປຸ່ນ ເພື່ອອັດການຮົ່ວໄຫລ ຂອງກໍາມັນຕະພາບລັງສີ ປະສົບກັບ ຄວາມລົ້ມແຫລວອີກ.
ບັນດາເຈົ້າໜ້າທີ່ຮັກສາຄວາມປອດໄພດ້ານນີວເຄລຍຍີ່ປຸ່ນກ່າວວ່າ ຄວາມພະຍາຍາມຕ່າງໆ ເພື່ອອັດຕັນຮອຍແຕກແຫງໃນໂຮງໄຟຟ້ານີວເຄລຍທີ່ໄດ້ຮັບຄວາມເສຍຫາຍຂອງຍີ່ປຸ່ນນັ້ນ ປະສົບກັບຄວາມລົ້ມແຫລວແລະເວລານີ້ພວກເຂົາເຈົ້າກໍາລັງພະຍາຍາມອັດບໍ່ໃຫ້ນໍ້າທີ່ປົນ ເປື້ອນກັບກໍາມັນຕະພາບລັງສີຮົ່ວໄຫລອອກມາດ້ວຍວີທີການແບບໃໝ່ ທ່ານ Hidehiko Nishiyama ໂຄສົກປະຈໍາອົງການຮັກສາຄວາມປອດໄພນີວເຄລຍກ່າວ ຕໍ່ບັນດານັກຂ່າວໃນວັນເສົາວານນີ້ວ່າ ນໍ້າດັ່ງກ່າວສາມາດຮົ່ວໄຫລອອກມາໃສ່ມະຫາສະ ມຸດປາຊີຟິກໄດ້ຈາກຮອຍແຕກແຫງທີ່ກວ້າງ 20 ຊັງຕີແມັດໃນບ່ອນເກັບນໍ້າໄວ້ຢູ່ທາງຂ້າງ ຂອງໂຮງໄຟຟ້ານີວເຄລຍ Fukushima ນັ້ນ ບໍລິສັດໄຟຟ້າໂຕກຽວ ຫລື TEPCO ໄດ້ເທຄອນກຣີດລົງໃສ່ຫ້ອງຫລືບ່ອບເກັບນໍ້າດັ່ງກ່າວໃນຄວາມພະຍາຍາມເພື່ອອັດຮອຍແຕກແຫງນັ້ນ ແຕ່ວິທີການດັ່ງກ່າວບໍ່ໄດ້ຮັບຜົນສໍາເລັດ ບໍລິສັດ TEPCO ກ່າວໃນວັນອາທິດມື້ນີ້ວ່າ ພວກນັກວິສະວະກອນຈະສີດສານປະສົມ polymer ເຂົ້າໃສ່ທໍ່ນໍ້າເພື່ອພະຍາຍາມເຮັດໃຫ້ກໍາມັນຕະພາບລັງສີປົນເປື້ອນຄ່ອຍໆຮົ່ວໄຫລອອກມາ ຫລືອັດຕັນການຮົ່ວໄຫລດັ່ງກ່າວນັ້ນ